KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2024. június 26-i ülésére)

Tárgy: 
KISKŐRÖS vÁROS TELEPÜLÉSRENDEZÉSI ESZKÖZEINEK ÁLTALÁNOS ELJÁRÁSI FOLYAMATÁBAN A KÖRNYEZETI ÉRTÉKELÉS LEZÁRÁSA (4 részterület)
Kiskőrös Város Önkormányzatának Képviselő-testülete a 26/2024. számú határozatával a város településrendezési tervének általános eljárás keretében történő módosítását kezdeményezte a határozat-tervezet 1. számú mellékletét képező részterületeken.
A tervezés folyamatában a megalapozó vizsgálat és az alátámasztó javaslat elkészítéséhez szükséges a környezeti hatás vizsgálata, mely az egyes tervek, illetve programok környezeti vizsgálatáról szóló 2/2005 (I. 11.) Korm. rendelet 3 sz. melléklete szerinti környezet védelméért felelős szervek által megfogalmazott szakvéleményeken alapul.
A környezeti értékelés szükségességére vonatkozó eljárás eredményeképpen a beérkezett vélemények alapján a határozat-tervezet 1. számú mellékletében nevesített részterületeken a településrendezési eszközök módosítása a környezetre káros hatást nem gyakorol. A környezeti hatás jelentőségének mérlegelési szempontjai és a határozat-tervezet 2. számú mellékletében foglalt szakigazgatási szervek véleményének figyelembevételével:

· a módosítás nem érint átlagosnál jobb minőségű termőföldet;

· a módosítás szabadrendelkezésű erdőrészletet érint,
· a módosítás nem érint környezeti problémákkal terhelt területet;

· a módosítással érintett terület érint nyilvántartott régészeti lelőhelyet;

· a módosítás nem idéz elő olyan környezeti változást, amely az emberi egészségre, a környezetre kockázatot jelent;

· az épített környezetre káros hatást nem mutat

· a felszíni és felszín alatti vizek minőségi és mennyiségi védelmére kiterjedően káros hatást nem gyakorol;

· a módosítás természeti erőforrások igénybevételével nem jár;

· a módosítás más tervekre, programokra hatással nem lesz, a környező területfelhasználások rendeltetésszerű használatát nem korlátozza;

· a módosítás a környezettel kapcsolatos közösségi jogszabályok végrehajtását nem érinti.

A fentiek alapján javaslom, hogy a Képviselő-testület a határozat-tervezetben foglaltak szerint döntsön.

Kiskőrös, 2024. június 21.


Domonyi László sk.



   polgármester 

HATÁROZAT-TERVEZET

A Képviselő-testület

1) a határozat-tervezet 1. számú mellékletében foglalt kérelmek tárgyában a rendezési terv módosítás általános eljárási folyamatában indított környezeti hatás vizsgálatát lezárja.
2) felkéri a polgármestert, hogy gondoskodjon az egyes tervek, illetve programok környezeti vizsgálatáról szóló 2/2005 (I. 11.) Korm. rendelet 5. §-a szerint a határozat-tervezet 1. számú mellékletét képező környezeti vizsgálat szükségességét összegző vélemények beépítésre kerüljenek a megalapozó vizsgálatba és alátámasztó javaslatba, illetve a 2. számú módosítási kérelem tekintetében a környezeti vizsgálati eljárást folytassa le.
3) felkéri a polgármestert, hogy a környezeti vizsgálat lefolytatásának költségviselése tárgyában településrendezési szerződést kössön a módosítás kérelmezőjével.
4) felhatalmazza a polgármestert a vonatkozó eljárásokban a jognyilatkozatok aláírására.

